BISM (Bucharest International School of Management) și Amber Studio, în colaborare cu Abertay University din Marea Britanie, pregătesc începând cu luna septembrie lansarea ECHO School. Programele de licență oferite de aceasta permit elevilor să se înscrie la facultate înainte de a finaliza bacalaureatul. Aceste programe sunt dedicate formării viitorilor specialiști în dezvoltarea jocurilor și oferă trei specializări: design și dezvoltare de jocuri, programare, respectiv artă și animație.
ECHO School își va primi în 2024 prima promoție de studenți. Aceștia vor avea oportunitatea să își aleagă programul de facultate dorit din cele trei specializări existente: design și dezvoltare de jocuri, programare, respectiv artă și animație. Programele de studiu permit aplicanților să înceapă procesul de înscriere și de pregătire a documentelor fără a aștepta finalizarea probelor de bacalaureat. Acceptarea candidaților se face condiționat, cu obligativitatea finalizării examenului de maturitate, cu o notă de minim 7.50, pentru a deveni oficial studenți ai ECHO School.
Citeste si:
Prin lansarea ECHO School, ne propunem să deschidem noi orizonturi în educația de specialitate din România, oferind posibilitatea viitorilor studenți de a aplica la facultate chiar de acum, pentru ca, după ce finalizează acest pas, să se concentreze doar pe examenul de bacalaureat. Este esențial pentru noi să le oferim studenților posibilitatea de a-și alege din timp facultatea și aria de specializare. La ECHO School înscrierile se pot face înainte de bacalaureat, iar până la finalul lunii aprilie avem și o serie de burse, care pot ajunge chiar până la o reducere de 30% din taxa de anuală.
Laura Lăzărescu, CEO ECHO School
Criteriile de validare a candidaturii viitorilor studenți prevăd o medie a examenului de bacalaureat de peste 7,5 și un nivel B2 de competență în limba engleză. Pentru specializarea în Artă și Animație, candidații trebuie să prezinte și un portofoliu cu 10 lucrări reprezentative, în timp ce pentru modulul de programare este necesară o notă de peste 7,5 la proba de matematică a bacalaureatului. În plus, ECHO School oferă studenților și burse speciale "Game Changers", destinate să sprijine financiar primul an de studiu.
Absolvenții vor primi la finalul anilor de studiu o diplomă recunoscută internațional și emisă de către Abertay University, una dintre cele mai prestigioase universități din lume specializate în game development. Până pe 30 aprilie, viitorii studenți pot beneficia de un discount early bird de 30% din taxa de școlarizare anuală.
Citeste si:
Sursa foto: Shutterstock
Te-ar putea interesa și: